Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Oletko sinä alamainen Jumalan opetukselle?
Jos haluat Jumalan pitävän sinusta huolta, elämäsi pitää muuttua.
Lakkaa katsomasta asioita omalta näkökannaltasi ja ala rukoilla.
Laskeudu polvillesi tai kasvoillesi Jumalan eteen.
Nöyrry pyytämään hänen johdatustaan elämällesi.
Pyydä häneltä viisautta ottaa vastaan hänen ilmoitustaan.
Lue myös Sanaa rukoillen.
Oma kulttuurisi ei ole yhtä tärkeä -
kuin Raamatun ilmoituksen vastaanottaminen -
totuudesta, uskosta ja oikeasta elämäntyylistä ja käytöksestä.
Vasta silloin meillä on toivo Jumalan tulevasta valtakunnasta.
Vasta sitten tiedämme, mitä Jumala tahtoo tehdä, -
jotta hän saisi meidät lunastaa.
Jos sinua ei ole vielä lunastettu, -
et ole vielä kokenut Jumalan rakkautta elämässäsi.
Hän rakastaa sinua.
Mutta meidän täytyy ymmärtää, miten Jumala vuodattaa rakkauttaan, -
kun hän tahtoo olla elämämme Johtaja, Hallitsija ja Herra.
Tarvitaan uskoa. Lunastus pitää ottaa vastaan.
Monet eivät ymmärrä lunastusta. Siksi tutkimme nyt Ruutin kirjaa.
Avataan Ruutin kirjan luku 1.
Ruut 1.
Siinä kerrotaan perheestä, joka oli ollut Jumalalle tottelematon.
He eivät toimineet uskossa.
He lähtivät Israelista, jonka kulttuuri oli juurtunut Jumalan Sanaan, -
ja menivät Mooabin maahan, -
jossa ei haluttu toimia Jumalan tahdon mukaan.
Siksi perheenäiti Noomi joutui kohtaamaan epätoivoa, -
masennusta ja kuolemaa.
Lähtiessään Juudan Betlehemistä -
Noomilla oli aviomies ja kaksi poikaa.
Luvussa 1 kerrotaan, että mies ja pojat kuolivat.
Sanassa annetaan ymmärtää, -
että kyseessä oli Jumalan tuomio.
Jumala tuo eteemme Sanansa.
Sen mukaan voimme valita joko elämän ja siunauksen -
tai kuoleman ja kirouksen.
Vasta kun uskomme Jumalaan ja olemme hänelle kuuliaisia, -
voimme odottaa häneltä huolenpitoa, elämää ja siunauksia.
Mutta Noomin elämä on päinvastaista.
Jumala ei silti vihaa Noomia.
Noomi vain ei ole ollut vastaanottamassa sitä, -
mitä Jumala halusi hänelle antaa.
Ruutin kirjassa -
Jumala tekee Noomin elämässä työtä ja antaa hänelle oikean näkökulman.
Sitä meidän on viisasta rukoilla myös itsellemme: -
Jumala, johdata elämääni. Anna minun taas tuntea totuutesi.
Anna minun nähdä asiat sinun näkökulmastasi.
Haluan elää sinua miellyttävää elämää, joka tuo sinulle kunniaa.
Haluan olla astia, jota sinä käytät omia tarkoitusperiäsi varten.
En tahdo elää omien suunnitelmieni mukaan.
Meidän ajatuksemme eivät ole hänen ajatuksiaan.
Tarvitsemme elämäämme hänen ilmoitustaan.
Sitä Jumala aikoo antaa Noomille.
Näimme viime kerralla prosessin jo alkavan, -
kun Noomi kehotti miniöitään palaamaan äitiensä kotiin -
ja oman kansansa luo, koska aikoi itse palata Juudaan.
"Palaan sinne, jossa minun olisi pitänyt aina olla."
Noomi ja miniät rakastivat toisiaan. Perhe oli läheinen.
He alkavat jättää kyynelehtien jäähyväisiä.
Ruut 1:9: "Mutta he korottivat äänensä ja itkivät..."
Jae 10: -
"...ja sanoivat hänelle: 'Me seuraamme sinua sinun kansasi luo'."
Vanhempi miniä Orpa ei ollut omaksunut -
miehensä perheen juutalaista identiteettiä.
Hän näkee itsensä yhä mooabilaisena -
ja toimii käsityksensä mukaan.
Jae 11: "Mutta Noomi vastasi: 'Kääntykää takaisin, tyttäreni; -
miksi te lähtisitte minun kanssani?
Voinko minä enää saada poikia miehiksi teille?"
Huomaa, -
että Noomin ajatukset ovat edelleen hyvin maailmallisia.
Nämä lesket ovat yhä melko nuoria.
"Menkää uusiin naimisiin. Hankkikaa huolenpitäjäksi aviomies."
Sitä Noomi tarkoittaa. Mutta jos haluat saada oikeasti tyydyttävän elämän, -
etsi huolenpito Herralta. Ota vastaan se, mitä hänellä on sinua varten.
Hänellä voi olla sinua varten mies, lapsia, työ tai monta muuta asiaa.
Tärkeintä on, kuka ne on antanut.
Haluamme saada elämäämme Jumalan siunauksia.
Mutta Noomi kehotti miniöitään etsimään miehen.
Toivottavasti heidän asiansa järjestyisivät sitä kautta.
Noomi sanoo: "Olen liian vanha. Vaikka tulisin tänä yönä raskaaksi, -
jäisittekö te odottamaan?" Jae 12: -
"Kääntykää takaisin, tyttäreni, menkää, -
sillä minä olen liian vanha joutuakseni miehelään.
Vaikka ajattelisinkin: 'Minulla on vielä toivoa', -
ja vaikka vielä tänä yönä joutuisin miehelään -
ja synnyttäisin poikia, -
ette kai te kuitenkaan odottaisi, kunnes he kasvaisivat suuriksi, -
ette kai te kuitenkaan sulkeutuisi huoneeseen -
ja olisi miehelään menemättä.
Ei, tyttäreni; minä olen hyvin murheissani teidän tähtenne..."
Olen liian surullinen ja katkera teidän seuraanne.
Minulla on väärä asenne enkä soisi teille samaa.
"... sillä Herran käsi on sattunut minuun.'"
Noomi katsoo asiaa väärältä kannalta. Hän sanoo: -
"Jumala on minua vastaan. Olen uhri.
Jostain syystä hän minua rankaisee ja tuomitsee."
Noomi ei käsitä omaa vastuutaan tilanteesta.
Ei hänen kerrota vastustaneen Mooabiin lähtemistä.
Vaimon tehtävä on olla miehelleen neuvonantaja ja apu.
Vaimon tarkoitus ei ole myöntyä kaikkeen -
vaan olla uskottu ja neuvonantaja.
Tässä Noomi on vielä kaukana Raamatun totuudesta, -
vaikka onkin palaamassa Israeliin.
Noomi on vanha ja uskoo Jumalan olevan häntä vastaan.
Hän aikoo palata Israeliin kuolemaan.
Hän ei odota Jumalalta mitään uutta.
Noomilla ei ole enää asiaa Jumalalle mutta Jumalalla on hänelle.
Sinun tilanteesi voi olla samankaltainen.
Ajattelet: "Elämäni ei suju hyvin. Jumala on varmaan minua vastaan.
Hän ei pidä minusta. Hän varmaan rankaisee minua.
En tule löytämään elämääni tyydytystä, -
mielihyvää, iloa tai onnea.
Joudan jo hautaan."
Noomi oli onneton ja pettynyt. Hän oli uskonut vihollisen valheen.
Jumala tahtoo itse antaa meille tyytyväisyyden, ilon -
ja yli ymmärryksen käyvän rauhan.
Mutta sen löydämme vain Jumalan tahdossa.
Kuuliaisuus alkaa uskosta ja ilosanoman vastaanottamisesta.
Löydämme yhteyden Jumalaan Messias Jeshuan kautta.
Vaikka luemmekin nyt heprealaista Raamattua eli Vanhaa testamenttia, -
sanoma ja toivo Messiaasta löytyy myös sen sivuilta.
Kun näemme, miten Jumala toimi näiden naisten elämässä, -
voimme saada saman kuin hekin ottamalla vastaan saman totuuden.
Löydämme henkilökohtaisen suhteen Jumalaan -
ja saamme ottaa vastaan hänen siunauksiaan.
Noomi kehottaa miniöitään palaamaan -
mooabilaiseen elämäntyyliin ja perheeseen, -
"... sillä Herran käsi on sattunut minuun."
Jae 14: "Niin he korottivat vielä äänensä ja itkivät.
Silloin Orpa suuteli anoppiaan jäähyväisiksi, -
mutta Ruut riippui kiinni hänessä."
Jae 14 on tärkeä.
Näemme siinä ensimmäistä kertaa, että Orpa ja Ruut reagoivat eri tavoin.
Tutkijat ajattelevat eroavuuden olleen aina mutta tulleen ilmi vasta tässä.
Noomi on kehottanut heitä jo kolmesti palaamaan entiseen kotiinsa.
"Menkää takaisin Mooabin kulttuuriin. Minä lähden Juudaan.
Eroamme toisistamme."
Jae 14 kertoo Orpasta: -
"Orpa suuteli anoppiaan jäähyväisiksi, mutta Ruut..."
Heprean ve tarkoittaa "ja" mutta pitää kääntää tässä sanalla "mutta".
"...mutta Ruut riippui hänessä kiinni."
Kohta on tärkeä, koska heprean sanaa "riippua" -
käytetään Raamatussa usein ilmaisussa -
"riippua kiinni Jumalan Sanassa ja käskyissä".
Kun riipumme kiinni hänen Sanassaan ja toimimme sen mukaan, -
osoitamme uskoa.
Sanomme: "Jumala, minä uskon sinuun.
Aion olla sinulle kuuliainen, jotta pitäisit minusta huolta, -
olisit kanssani ja johtaisit minua."
Ruutin usko näkyy siitä, että hän tarrautuu Noomiin.
Sana noomi tarkoittaa miellyttävyyttä ja iloa.
Kun Ruut takertuu Noomiin, -
hän takertuu naiseen, joka on syntyisin Jumalan liiton kansasta.
Tarttuessaan Noomiin Ruut ikään kuin tarttuu Jumalan ilmoitukseen.
Noomi on opettanut Ruutille paljon -
Raamatun uskosta ja kulttuurista ja Sanan sisällöstä.
Noomi sanoo Ruutille jakeessa 15: -
"'Katso, kälysi on kääntynyt takaisin oman kansansa ja jumalansa luo, -
käänny sinäkin kälysi kanssa'."
On kiinnostavaa, että juutalainen nainen sanoo noin.
"Mene takaisin kansasi ja jumalasi luo."
Eihän kukaan saisi rohkaista toista epäjumalanpalvontaan.
Ei sovi sanoa: "Palvo jumalaa -
kuten itse tahdot oman kulttuurisi mukaisesti."
Meillähän on sanoma yhdestä tosi Jumalasta.
Noomi sanoo Ruutille: -
"Katso, kälysi on kääntynyt takaisin oman kansansa ja jumalansa luo, -
käänny sinäkin kälysi kanssa'.
Mutta Ruut vastasi: -
"Älä vaadi minua..." Mitä heprean sana "vaatia", siinä tarkoittaa?
Lifgoa tarkoittaa "loukkaamista, haavoittamista".
Joskus se merkitsee kuolemaan johtavaa lyömistä.
Sanan käytölle on tärkeä syy.
Orpan kehotus miniöille palata perheensä luo haavoittaa Ruutia.
Aivan kuin hän olisi saanut kuoliniskun.
Sanassa ilmaistaan, -
että jos Ruut olisi mennyt Orpan mukana -
takaisin oman perheensä luo Mooabin kulttuuriin, -
seurauksena olisi ollut hengellinen kuolema.
Mutta Ruut valitsi toisin.
Oli kyseessä valinta ikuisen elämän ja kuoleman välillä.
Ruut sanoo jakeessa 16: -
"'Älä vaadi minua jättämään sinua ja kääntymään takaisin...
Sillä mihin sinä menet, sinne minäkin menen, -
ja mihin sinä jäät, sinne minäkin jään; -
sinun kansasi on minun kansani, sinun Jumalasi on minun Jumalani."
Kun Noomi kehotti Ruutia palaamaan tämän oman kansan luo, -
tämä vastasi: "Sinun kansasi on nyt minun kansani.
Sinun Jumalasi, Israelin Jumala, on nyt minun Jumalani."
Siitä näkyy Ruutin usko.
Ruut on erilainen kuin Orpa.
Ruut kuuli Noomilta Israelin Jumalasta.
Monesti ihmiset ovat oppineet tuntemaan Raamattua jo nuorena.
He toimivat tietyillä tavoilla, mutta sanoma ei ole tavoittanut sydäntä.
Mutta kun he puhuvat Sanasta, se läpäisee heidänkin sydämensä.
Niin olemme nyt nähneet.
Ruut on kasvanut hengellisesti, mutta Noomin usko on vielä olematon.
Noomi on myös tottelematon eikä palaa Israeliin oikeista syistä, -
mutta silti Jumala aikoo käyttää palaamista suunnitelmiinsa.
Jumala voi kasvattaa meitä hengellisesti -
elämässämme olevien asioiden kautta.
Hän käyttää meitä ja muuttaa meitä tahtonsa mukaan.
Kaikki on seurausta hänen armostaan.
Ruut sanoo: "Sillä mihin sinä menet, sinne minäkin menen, -
ja mihin sinä jäät, sinne minäkin jään; -
sinun kansasi on minun kansani, sinun Jumalasi on minun Jumalani.
Missä sinä kuolet, -
siellä minäkin tahdon kuolla ja sinne tulla haudatuksi.
Herra rangaiskoon minua nyt ja vasta, -
jos muu kuin kuolema erottaa meidät.'"
Ruut käyttää sanontaa. Hän sanoo: "En lähde luotasi.
Rangaiskoon Jumala minua, -
jos meidät erottaa joku muu asia kuin kuolema, -
koska aion pysyä mukanasi."
Miksi Ruut sanoi niin?
Se johtui hänen uskostaan, rakkaudestaan -
ja kuuliaisuudestaan Jumalan Sanalle.
Näemme asian kohta Ruutin kirjasta.
Ruutin teoista ja päätöksistä näkyy, -
että hän soveltaa Raamatun sanomaa elämäänsä.
Suosittelen vahvasti, että teet samoin.
Saat nähdä, mitä Jumala tekee, kun toteutat hänen Sanaansa.
Saamme oppia ihanan totuuden.
Tämä nuori mooabilaisnainen oli kasvanut kaukana israelilaisista.
Hän kuului kansaan, joka vastusti Jumalan suunnitelmia.
Kun israelilaiset tahtoivat kulkea mooabilaisten maiden läpi, -
nämä eivät tahtoneet siunata Israelia -
eivätkä osallistua Jumalan suunnitelmiin Israelin kohdalla -
antaa heidän kasvaa suureksi ja tulla siunaukseksi koko maailmalle.
Mooabilainen Ruut oli siis alun perin hyvin kaukana Jumalasta.
Mutta koska hän kohtasi tämän juutalaisen perheen -
ja kuuli Raamatun sanomaa, hän toimi sen mukaan.
Hän kasvoi hengellisesti ja oppi Raamatun Sanaa lisää.
Jumala teki hänestä valtakuntansa perillisen.
Jumala käytti Ruutia omien tarkoitusperiensä toteuttamiseen, -
Messiaan syntymiseen ja valtakunnan perustamiseen.
Ruut 1:18: -
"Kun Noomi näki, että hän oli lujasti päättänyt seurata häntä, -
ei hän enää puhunut siitä hänen kanssansa."
Noomi lakkasi estelemästä Ruutia, -
koska hän näki tämän päätöksen lujuuden.
Ruuthan oli sanonut: "Herra rangaiskoon minua nyt ja vasta, -
jos muu kuin kuolema erottaa meidät.'"
Ruut ei sano siinä "Jumala" vaan käyttää pyhää nimeä JHVH.
JHVH kertoo tuonpuoleisesta Jumalasta, -
jolle kaikki on mahdollista ja jota mikään ei rajoita.
"Niin he kulkivat molemmat yhdessä, kunnes tulivat Beetlehemiin."
Beetlehemillä on tärkeä merkitys -
Jumalan lunastussuunnitelmassa.
"Ja kun he tulivat Beetlehemiin, -
joutui koko kaupunki liikkeelle heidän tähtensä..."
Kaupunkilaiset olivat shokissa ja puhuivat innostuneesti asiasta.
"... ja vaimot sanoivat: 'Onko tämä Noomi?'
Mutta hän vastasi heille: "Älkää kutsuko minua Noomiksi, -
kutsukaa minua Maaraksi..." Maara tarkoittaa katkeraa.
Noomin nimi tarkoittaa miellyttävyyttä.
Se kertoo ilosta, tyytyväisyydestä ja ihastuksesta.
Noomi sanoo: "Älkää kutsuko minua onnelliseksi vaan katkeraksi."
"...sillä Kaikkivaltias on antanut minulle paljon katkerata murhetta."
Elimelek oli hyvin rikas mies, -
mutta hän ei halunnut antaa puutteenalaisille mitään.
Hän ei halunnut elää Tooran mukaan muita siunaten.
Noomihan sanoo jakeessa 21: -
"Rikkaana minä lähdin, mutta tyhjänä Herra antaa minun palata."
Hän lähti rikkaana mutta palasi köyhänä.
"Miksi siis kutsutte minua Noomiksi, -
kun Herra on minua vastaan todistanut -
ja Kaikkivaltias on tuottanut minulle onnettomuutta?'"
Ei Herra pahaa ole tehnyt vaan kurittanut tietystä syystä.
Herra on rangaissut, koska tahtoo nähdä Noomissa muutoksen.
Noomi on palannut Israelin Juudaan.
Hän ei ehkä tehnyt niin uskosta eikä oikeista syistä, -
mutta hän on tullut paikkaan, jossa Jumala voi toimia hänen elämässään.
Oletko sinä hankkiutunut paikalle, jossa Jumala voi toimia elämässäsi?
Luetko Jumalan Sanaa, -
jotta löytäisit elämääsi Jumalan huolenpidon ja voiman?
Jae 22: "Niin Noomi palasi miniänsä, mooabilaisen Ruutin, kanssa, -
joka tuli Mooabin maasta; -
ja he saapuivat Beetlehemiin -
ohranleikkuun alussa."
Tuo raamatunkohta on merkityksellinen.
Ensi kerralla kerromme enemmän siitä, -
miksi Jumala salli naisten palata juuri tähän aikaan.
Nähdään ensi viikolla!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen